text: [{"text_idx": "#000000", "text": "Eitt Manga-tiltak fyri b\u00f8rn og ung \u2013 ljo\u0301\u00f0ar ta\u00f0 spennandi?"}, {"text_idx": "#000001", "text": "Ein av okkara limum, sum hevur eina 15 a\u0301ra gamla do\u0301ttur vi\u00f0 autismu, \u00e6tlar, i\u0301 samra\u0301\u00f0 vi\u00f0 Autismufelagi\u00f0, at skipa fyri einum Manga-tiltaki fyrst i\u0301 komandi a\u0301ri fyri b\u00f8rn og ung vi\u00f0 autismu, um no\u0301g sto\u0301rur a\u0301hugi er fyri ti\u0301.\nEnn vita hv\u00f8rki vit, ella vi\u00f0komandi limur, hvussu undirt\u00f8kan er fyri einum sli\u0301kum tiltaki. Vit hoyra to\u0301 javnan um gentur og dreingir vi\u00f0 autismu, sum hava alsk til hesar japansku Manga b\u00f8kur/tekningar."}, {"text_idx": "#000002", "text": "Ju\u0301st hvussu eitt sli\u0301kt tiltak ver\u00f0ur skipa\u00f0, er ikki endaliga avgj\u00f8rt. \u00c6tlanin er, at b\u00f8rnini og tey ungu vi\u00f0 autismu skulu njo\u0301ta eina hugnaliga l\u00f8tu saman, har tey kunnu hyggja at Mangafilmi, tekna og ma\u0301la Mangatekningar, tosa saman i\u0301 bo\u0301lkum um Manga, og no\u0301gv no\u0301gv anna\u00f0 kreativt."}, {"text_idx": "#000005", "text": "Skriva stutt um Manga a\u0301hugan, og kyn og aldur a\u0301 tykkara barni/b\u00f8rnum."}, {"text_idx": "#000007", "text": "Manga er eitt japanskt or\u00f0 fyri teknir\u00f8\u00f0ir, sum i\u0301 dag er ein ty\u0301dningarmikil u\u0301tflutningsv\u00f8ra i\u0301 Japan."}, {"text_idx": "#000008", "text": "Manga b\u00f8kurnar/heftini eru serlig a\u0301 tann ha\u0301tt, at ta\u00f0 ver\u00f0ur lisi\u00f0 fra\u0301 h\u00f8gru til vinstru, og at man byrjar at lesa a\u0301 aftastu si\u0301\u00f0u. Perso\u0301narnir i\u0301 Manga s\u00f8gunum hava sl\u00e6tt ha\u0301r, sto\u0301r eygu og u\u0301ttryksfull andlit. Mangas\u00f8gurnar eru ein blandingur av veruleika og i\u0301mynd. Ta\u0301 Mangas\u00f8gurnar ver\u00f0a gj\u00f8rdar til filmar, ver\u00f0ur ta\u00f0 kalla\u00f0 fyri \u201canime\u201d, sum er ta\u00f0 japanska or\u00f0i\u00f0 fyri teknifilm."}, {"text_idx": "#000014", "text": "Autismufelagi\u00f0 er a\u0301hugafelagi\u00f0 hja\u0301 teimum, sum hava autismu, ella a\u0301 einhv\u00f8nn ha\u0301tt var\u00f0a av fo\u0301lki, i\u00f0 bera breki\u00f0 autismu."}]